CELEX: 52013PC0543
Language: mt
Date: 2013-07-19
Title: Proposta għal DEĊIŻJONI TAL-KUNSILL li testendi l-validità tad-Deċiżjoni 2012/96/UE

|
			
		
		
		52013PC0543
		
			Proposta għal DEĊIŻJONI TAL-KUNSILL li testendi l-validità tad-Deċiżjoni 2012/96/UE /* COM/2013/0543 final - 2013/0261 (NLE) */
			
				
		
		
			
			   	MEMORANDUM TA’ SPJEGAZZJONI
Bid-Deċiżjoni tal-Kunsill 2012/470/UE
tas-7 ta’ Awwissu 2012, il-validità tad-Deċiżjoni
tal-Kunsill 2012/96/UE ġiet estiża
sal-20 ta’ Awwissu 2013 u l-applikazzjoni tal-miżuri xierqa
stabbiliti fid-Deċiżjoni 2002/148/KE ġiet sospiża.
Minħabba li jeżistu inċertezzi dwar il-mument preċiż
ta' meta fiż-Żimbabwe se jsiru elezzjonijiet konformi mal-Ftehim
Politiku Globali, u bil-għan li tirrevedi miżuri xierqa immedjatament
wara l-imsemmija elezzjonijiet, qed issir il-proposta li l-Kunsill jestendi
għal perjodu ta’ sitt xhur il-validità tad-Deċiżjoni tal-Kunsill
2012/96/UE billi jadotta l-proposta mehmuża.
2013/0261 (NLE)
Proposta għal
DEĊIŻJONI TAL-KUNSILL
li testendi l-validità
tad-Deċiżjoni 2012/96/UE
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra l-Ftehim ta’ Sħubija
bejn il-membri tal-Grupp ta’ Stati Afrikani, tal-Karibew u tal-Paċifiku,
min-naħa waħda, u l-Komunità Ewropea u l-Istati Membri tagħha,
min-naħa l-oħra, iffirmat f’Cotonou
fit-23 ta’ Ġunju 2000[1]
(minn hawn 'il quddiem imsejjaħ "il-Ftehim ta' Sħubija
AKP-KE"), kif rivedut f’Ouagadougou, il-Burkina Faso,
fit-22 ta’ Ġunju 2010[2],
u partikolarment l-Artikolu 96 tiegħu,
Waqt li kkunsidra l-ftehim intern dwar
il-miżuri li għandhom jittieħdu u l-proċeduri li
għandhom ikunu segwiti għall-applikazzjoni tal-Ftehim ta’
Sħubija tal-AKP-KE[3],
u b'mod partikolari l-Artikolu 3 tiegħu,
Wara li kkunsidra l-proposta mill-Kummissjoni,
Billi:
(1)       Bid-Deċiżjoni
2002/148/KE ngħalqu l-konsultazzjonijiet mar-Repubblika
taż-Żimbabwe taħt l-Artikolu 96(2)(c) tal-Ftehim ta’
Cotonou u ttieħdu miżuri xierqa. Minn dak iż-żmien dawn
il-miżuri ġew adattati u l-perjodu tal-applikazzjoni tagħhom
ġie rivedut kull sena.
(2)       Bħala sinjal tal-impenn
kontinwu tal-Unjoni favur il-proċess politiku skont il-Ftehim Politiku
Globali, fis-7 ta' Awwissu 2012 il-Kunsill iddeċieda li
jestendi l-validità tad-Deċiżjoni 2012/96/UE, kif ukoll li jissospendi
l-applikazzjoni tal-miżuri xierqa li jillimitaw il-koperazzjoni
maż-Żimbabwe taħt l-Artikolu 96 tal-Ftehim ta’ Cotonou
għal perijodu ta’ 12-il xahar.
(3)       F’konformità mal-qbil
tal-Kunsill li jirrevedi l-miżuri xierqa immedjatament wara li jsiru
elezzjonijiet fiż-Żimbabwe skont il-Ftehim Politiku Globali,
id-Deċiżjoni 2012/96/UE għandha tiġi estiża, filwaqt
li tibqa' s-sospensjoni tal-miżuri xierqa.
(4)       L-Unjoni Ewropea tista’
tiddeċiedi li tirrevedi din id-deċiżjoni f’kull ħin,
ADOTTA DIN ID-DEĊIŻJONI:
Artikolu 1
Il-validità tad-Deċiżjoni 2012/96/UE
u tal-miżuri xierqa tagħha huma b’dan estiżi
sal-20 ta’ Frar 2014. Madankollu, l-applikazzjoni
tal-miżuri xierqa tibqa' sospiża.
Il-miżuri xierqa għandhom
jinżammu taħt reviżjoni kostanti u jiġu applikati
mill-ġdid jekk is-sitwazzjoni fiż-Żimbabwe tiddeterjora b’mod
serju.
Dawn il-miżuri għandhom fi kwalunkwe
każ jiġu riveduti sitt xhur wara d-dħul fis-seħħ ta’
din id-Deċiżjoni.
Artikolu 2
Din id-Deċiżjoni għandha
tidħol fis-seħħ fil-jum tal-adozzjoni tagħha. Għandha
tkun ippubblikata f’Il-Ġurnal Uffiċjali tal-Unjoni Ewropea.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 317, 15,12.2000, p. 3.
[2]               ĠU L 287, 4,11.2010, p. 3.
[3]               ĠU L 317, 15.12.2000, p. 376, emendat
mill-ĠU L 247, 09.09.2006, p. 48